b'\n_START_ARTICLE_\nFilip al II-lea al Fran\xc8\x9bei\n_START_SECTION_\n\xc3\x8encoronarea \xc8\x99i C\xc4\x83s\xc4\x83toria\n_START_PARAGRAPH_\nAv\xc3\xa2nd s\xc4\x83n\xc4\x83tatea \xc8\x99ubred\xc4\x83, tat\xc4\x83l s\xc4\x83u - Ludovic al VII-lea s-a \xc3\xaengrijit ca Arhiepiscopul Guillaume de Blois (William Whitehands) s\xc4\x83-l \xc3\xaencoroneze  \xc8\x99i s\xc4\x83-l ung\xc4\x83 pe prin\xc8\x9bul mo\xc8\x99tenitor, Filip, la Reims, ca Rege al Fran\xc8\x9bei \xc3\xaen data de 1 noiembrie 1179. Filip s-a c\xc4\x83s\xc4\x83torit pe 28 aprilie 1180 cu Elisabeta de Hainaut, care i-a adus drept zestre Comitatul Artois. Tat\xc4\x83l s\xc4\x83u a murit pe 20 septembrie.\n_START_SECTION_\nConsolidarea posesiunilor regale\n_START_PARAGRAPH_\nPosesiunile regale s-au extins repede \xc3\xaen timpul lui Filip I  \xc8\x99i a lui Ludovic al VI-lea, sub Ludovic al VII-lea s-au diminuat u\xc8\x99or. Astfel \xc3\xaen aprilie 1182 Regele Filip al II-lea a expulzat to\xc8\x9bi evreii de pe posesiunile lor \xc8\x99i le-a confiscat bunurile. Cel mai mare fiu al s\xc4\x83u, Ludovic, s-a n\xc4\x83scut pe 5 septembrie 1187 \xc8\x99i a mo\xc8\x99tenit Comitatul Artois \xc3\xaen 1190, c\xc3\xa2nd Elisabeta, mama sa, a murit.\n_START_SECTION_\nConflictele de vasalitate\n_START_PARAGRAPH_\n\xc3\x8en 1181, Filip al II-lea a \xc3\xaenceput un r\xc4\x83zboi \xc3\xaempotriva contelui Flandrei, Filip de Alsacia. R\xc4\x83zboiul a fost c\xc3\xa2\xc8\x99tigat, Filip reu\xc8\x99ind s\xc4\x83 contracareze ambi\xc8\x9biile contelui, rup\xc3\xa2ndu-i alian\xc8\x9bele cu Henric I, duce de Brabant \xc8\x99i cu Filip de Heinsberg, arhiepiscop de K\xc3\xb6ln. \xc3\x8en 1185, tratatul de la Boves confirma regelui posesia asupra Vermandois, Artois \xc8\x99i Ami\xc3\xa9nois. \xc3\x8en 1184 \xc8\x98tefan I de Sancerre \xc8\x99i mercenarii s\xc4\x83i din Brabant au atacat \xc8\x99i au distrus provincia Orl\xc3\xa9anais, \xc3\xaens\xc4\x83 Regele Filip i-a \xc3\xaenvins.\n_START_SECTION_\nR\xc4\x83zboiul cu Henric al II-lea\n_START_PARAGRAPH_\nDe asemenea Filip al II-lea a \xc3\xaenceput r\xc4\x83zboi cu Henric al II-lea al Angliei, care era \xc8\x99i conte de Anjou \xc8\x99i duce de Aquitania \xc3\xaen Fran\xc8\x9ba. Au urmat doi ani de lupte (1186\xe2\x80\x931188), dar situa\xc8\x9bia a r\xc4\x83mas neschimbat\xc4\x83. La \xc3\xaenceput, Filip s-a aliat cu fiii mezini ai regelui englez, Richard \xc8\x99i Ioan, care declan\xc8\x99aser\xc4\x83 o rebeliune \xc3\xaempotriva propriului tat\xc4\x83. Oricum, nout\xc4\x83\xc8\x9bile despre c\xc4\x83derea Ierusalimului \xc3\xaen m\xc3\xa2inile lui Saladin, care au fost urmate de moartea subit\xc4\x83 a regelui Henric, au distras aten\xc8\x9bia de la r\xc4\x83zboiul anglo-francez. \xc3\x8entre 1189 \xc8\x99i 1192, Fran\xc8\x9ba lui Filip, Anglia \xc8\x99i Imperiul romano-german au \xc3\xaentreprins Cruciada a treia contra sultanului Saladin_NEWLINE_Filip al II-lea a fost prieten apropiat cu to\xc8\x9bi fiii lui Henric \xc8\x99i s-a folosit de ei ca s\xc4\x83 formeze rebeliunea \xc3\xaempotriva tat\xc4\x83lui lor, apoi i-a \xc3\xaentors \xc3\xaempotriva mezinilor, Richard \xc8\x99i Ioan, dup\xc4\x83 ascensiunilor fiec\xc4\x83ruia la tronul Angliei. Cu Henric cel T\xc3\xa2n\xc4\x83r, rege al Angliei, \xc8\x99i cu Geoffrey al II-lea, duce de Bretania, a p\xc4\x83strat prietenia p\xc3\xa2n\xc4\x83 la moartea lor. \xc3\x8entr-adev\xc4\x83r, la funeraliile lui Geoffrey, era at\xc3\xa2t de dep\xc4\x83\xc8\x99it de durere, \xc3\xaenc\xc3\xa2t a trebuit s\xc4\x83 fie imobilizat, pentru \xc3\xaencercarea sa de a se arunca \xc3\xaen groapa prietenului s\xc4\x83u.'